كلمة "سلفيه" و "وهابيه" بيستعملو بدل بعض. السلفيه هو الفكر اللى الجماعات الإسلاميه بتقول انها بتنتمى له و بيعتبرو ان الجهاد (القتل فى سبيل الله) أهم حاجه فى الإسلام. الوهابيه بتعظّم اوى "ابن تَيميّه". الوهابيه بتُعتبر نسخه صغيره للسلفيه,[1][2] لما فيه مصدر تانى بيوصف الوهابيه "توجّه جوّا السلفيه",[3] فيه ناس بتعتبر التوجّه ده مُحافظ-مُتشدد.[4][5] السلفيين و الوهابيين بيعتبرو نفسيهم سُنيين لكن على الإسلامى المظبوط. من السلفيين و الوهابيين, فيه اللى بيعتبر الست عَوره و بيعتبرو إختلاط الستات مع الرجاله فى مكان واحد "خلوه غير شرعيه", و ان الست مش لازم تتعلم ولا تشتغل و لازم تفتضل فى البيت. تحريم الفنون, إلا لو بتروّج للدين أو لـ حزب إسلامى. الافكار دى موجوده بين السلفيين و الوهابيين بإختلاف تدرّجاتها. السعوديه متبنّيه السلفيه و بتموّلها بـ ملايين الريالات كل سنه و بتروّج ليها فى مصر بالذات, و العالم. إبتدا الفكر الوهابى يغزو مصر بعد حرب اكتوبر سنة 1973, بعد ما أنور السادات, رئيس مصر السابق سمح للإخوان المسلمين انهم يمارسو حياتهم السياسيه بـ حريه فى مواجهته للمعارضه و الشيوعيين, و كمان بعد ما إبتدا مصريين يسافرو على شبه الجزيره العربيه و السعوديه عشان يدوّرو على شغل. دلوقتى فيه قنوات كتير جداً موجوده على النايلسات متموّله من السعوديه أو شيوخها درسو فى السعوديه على إيدين أكتر الشيوخ المطرفه السعوديين, ليهم برامج كتير جداً, و هدفهم نشر الفكر الوهابى فى مصر و دول الجامعه العربيه. الشيوخ دول كمان بيدّو دروس دينيه و بيخطبو فى جوامع مصريه و بيوزعو شرايط كاسيت و كُتُب و بتتباع على الارصفه, و بيوزعو إعلانات ورقيه صغيره بتتقرى فى الإيد أو بتتلزق على الحيطان و المواصلات العامه و الشوارع و الجامعات و الجوامع (زى مثلاً الورق اللى بيتلزق أو اللى بيتوزع على الناس فى المواصلات اللى بيروّج للحجاب و النقاب و تميير شكل المسلمين عن باقى الناس).[6] فى مترو الانفاق المصرى, فى عربية الستات, بتدخل ستات منقبات بيوعظو بـ صوت عالى و بيجبرو الكل على سماعة الكلام و بالذات المش محجبات و المسيحيات, و الورق اللى بيوزعوه بيبقى مكتوب عليه انه مطبوع فى السعوديه. المَد الوهابى مدعوم من قنوات كتير و حتى على برامج متخصصه للعيال. السعوديه نجحت فى انها تسيطر و تدعم حكومات إندونيسيا, و ماليزيا و بنجلاديش فى الترويج للسلفيه و الوهابيه.